open-index/open-wikipedia-markdown huggingface dataset:
Q (bahasa pengaturcaraan)

**Q** (mewakili **equational programming language**; bm: **bahasa pengaturcaraan persamaan**) merupakan bahasa pengaturcaraan tafsiran, interaktif dan kefungsian yang dicipta oleh Albert Gräf di University Mainz, Jerman.

## Contoh-contoh

Contoh "indahnya dunia":

 indah            = writes "Indahnya dunia!\n";

## Pautan luar

* Hompej Q-lang
Q (nyahkekaburan)

**[[Q]]** adalah huruf ke-17 dalam abjad Rumi. Ia juga mungkin merujuk pada:
* Q (bahasa pengaturcaraan) - bahasa pengaturcaraan berfungsi yang berasaskan penulisan semula istilah.

## Lihat juga
* Senarai senjata api Q
* Pokok bermula dengan Q
* Mamalia bermula dengan Q
*
Nusa Utara

**Nusa Utara** ialah istilah untuk kawasan pulau-pulau di Sangihe dan Talaud. Kawasan ini mempunyai kedudukan yang penting pada Zaman Pertengahan kerana merupakan penghubung antara Maluku di timur dan Filipina di utara.

Keluaran-keluaran utama kawasan ini ialah minyak kelapa, cengkih, dan pala, antara lain.
Kabupaten Kepulauan Sangihe

**Kabupaten Kepulauan Sangihe** ialah salah satu kabupaten di provinsi Sulawesi Utara, Indonesia. Kabupaten ini berasal daripada pemekaran Kabupaten Kepulauan Sangihe dan Talaud pada tahun 2000. Ibu kotanya Tahuna.

Luasnya Kabupaten Kepulauan Sangihe 1,022 km², dengan jumlah penduduk sebanyak 191,946 orang (2000).

## Pautan luar
*  Laman web rasmi Pemerintah Kabupaten Kepulauan Sangihe
Q

**Q** adalah abjad ke-17 dalam abjad Rumi. Namanya dalam Bahasa Melayu ialah *kyu*.

## Sejarah

Nilai bunyi Semitik Qôp (mungkin pada asalnya *qaw* tali bulu, dan mungkin berdasarkan kepada Hieroglif Mesir) adalah  (letupan uvular tak bersuara), satu bunyi biasa untuk bahasa-bahasa Semitik, tetapi tidak dijumpai dalam bahasa Inggeris atau Indo-Eeropah yang lain. Dalam Bahasa Yunani, tanda ini sebagai Qoppa  mungkin datang several beberapa letupan labiovelar, antaranya ialah  dan . Hasil daripada kelambatan mengubah bunyi, buny-bunyi ini dalam Bahasa Yunani telah berubah kepada  dan . Oleh itu, Qoppa telah diubah ke dalam dua huruf: Qoppa, mana berdiri hanya untuk sebilangan, dan Phi Φ yang mana berdiri untuk berhembusan baik  dan disebut sebagai  dalam Bahasa Yunani Moden. Orang Etruscan menggunakan Q bersamaan dengan V untuk mewakili  .

## Maksud Q

:''Lihat Q (nyahkekaburan)
## Kod-kod pengkomputeran

## Trivia

* Q ialah satu-satunya huruf yang tidak terdapat dalam mana-mana nama negeri-negeri Amerika Syarikat
* Sambungan ke rangkaian IRC dengan mod pengguna +q adalah imun kepada sebarang tindakan sekatan dan disingkirkan.
QuakeC

**QuakeC** adalah bahasa tafsiran dibina pada tahun 1996 oleh John Carmack dari id Software untuk mengaturcara bahagian-bahagian pada permainan komputer *[[Quake]]*. 

## Pautan luar
* [ftp://ftp.idsoftware.com/idstuff/source/ id's public FTP containing the C source code of qcc (QuakeC compiler)]
* [ftp://ftp.idsoftware.com/idstuff/unsup/progs106.zip id's public FTP containing the QuakeC source code to Quake version 1.06 game logic]
* Unofficial QuakeC specifications
* QuakeC at the Quake Wiki
*Large collection of QC mods, including their source - many from good-ol' cdrom.com
*Inside3d - nice collection of QC tutorials here
*Planetquake's gamers's guide
*Planet AVP
Puchong Perdana, Puchong

Pekan Puchong Perdana

**Geografi**
**Status**Mukim
**Asal nama**N/A
**Negara**
**Negeri**
**Daerah**Daerah Petaling
**Mukim**Pekan Puchong Perdana
**Keluasan**Lebih kurang 6 km persegi


**Pekan Puchong Perdana** merupakan sebuah mukim yang terletak dalam pentadbiran daerah Petaling, negeri Selangor. 

Puchong Perdana merupakan antara taman perumahan ataupun petempatan yang terawal terdapat di Puchong kerana bentuk muka bumi ialah tanah pamah. Dimulakan pembinaan pada akhir tahun 1980-an dan merupakan kawasan perlombongan. Puchong Perdana juga merupakan kawasan hutan sebelum merupakan kawasan perlombongan. Puchong Perdana pada masa ini telah membangun pesat, dengan pembangunan seimbang seperti kawasan yang maju lain di Lembah Klang.
Sebelum ke pintu masuk kawasan Puchong Perdana terdapat sebuah masjid yang tersergam indah di tepi tasik, Masjid Puchong Perdana dan sistem saliran berhubung dengan sungai Klang.

Kemudahan yang ada di Puchong Perdana antaranya adalah, stesyen minyak Petronas, Carltex dan Esso. serta restoran makanan francais seperti Mcdonalds dan KFC juga terdapat di Puchong.

Terdapat sebuah  sekolah menengah dan dua buah sekolah rendah di kawasan Puchong Perdana iaitu Sekolah Menengah Kebangsaan Puchong Perdana, Sekolah Kebangsaan Puchong Perdana dan Sekolah Kebangsaan Puchong Indah.

Kaum Melayu menguasai 70% peratus dari jumlah penduduk diikuti oleh kaum Cina 20%, India 10% dan kaum-kaum lain mewakili 1 peratus dari keseluruhan penduduk seramai 293600 orang.

Puchong Perdana dijadikan tempat perindustrian, perhubungan, perniagaan dan lain-lain
Bali (nyahkekaburan)

**Bali** boleh merujuk pada:-

# Bali di Rajasthan, India.
# Pulau Bali di Indonesia
# Provinsi Bali di Indonesia
Burung Pergam Haji

**Burung Pergam Haji** merupakan salah satu daripada haiwan terlindung di Malaysia. Pemburuannya memerlukan lesen pemburuan. Nama sainsnya *Columba punicea*.

## Ciri-ciri
Burung Pergam Haji ialah haiwan berdarah panas, mempunyai sayap dan tubuh yang diselubungi bulu pelepah. Burung Pergam Haji mempunyai paruh tanpa gigi.

Jantung Burung Pergam Haji terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

## Pembiakan
Sebagai burung, Burung Pergam Haji membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.

## Rujukan

## Pautan luar
* Carian Google burung Pergam Haji.
Burung Terkukur Merah

*'Burung Terkukur Merah* merupakan terkukur kecil yang merupakan burung tempatan di kawasan tropika di benua kecil India dan Asia Tenggara.

Burung Terkukur Merah merupakan salah satu daripada haiwan terlindung di Malaysia. Pemburuannya memerlukan lesen pemburuan. Nama sainsnya *Streptopelia tranquebarica*.

## Ciri-ciri
Burung Terkukur Merah ini pada asasnya spesies biasa, mengunjur ke Taiwan dan Filipina tetapi jarang terdapat di kepulauan Malaysian, mengelakkan kaki bukit berbatu dan spesies ketimuran. bagaimanapun terdapat perpindahan musim panas ke lembah lebih meluas ditanam di Afghania di mana ia membiak. Ia merupakan tekukur paling biasa di Punjab, India. Ia merupakan pelawat berpindah musim panas ke India, di mana ia lebih kurang menetap. Ia cenderung ke kawasan berhutan seperti terusan atau ladang pokok tepi jalan dan mengelak daerah bergurun.

## Pembiakan
Apabila berpindah, Burung Terkukur Merah mungkin tiba dalam kawanan kecil, tetapi berpisah dan mula mengawan dan membiak.

## Rujukan
  

*  Kemasukan pangkalan data merangkumi alasan mengapa spesies ini kurang dibimbangkan

## Pautan luar
* Carian Google burung Terkukur Merah.
Pertempuran Paraitacene

**Pertempuran Paraitacene** (317 BC) merupakan pertempuran dalam perperangan warisan Iskandar Zulkarnain Agung (lihat diadochi) antara Antigonus I Monophthalmus dan Eumenes. 

 

## Latar belakang

Selepas kemangkatan Iskandar Zulkarnain Agung, para jeneralnya mula bertelingkah berebut empayarnya yang besar. Ia kemudiannya menjadi perperangan terbuka, dengan setiap jeneral cuba menguasai sebahagian daripada kerajaan Iskandar yang luas. Salah seorang dari jeneral pengganti (Diadochi) adalah Antigonus Monophthalmus, dikenali sedemikian kerana hilang sebelah mata ketika pengepungan. Pada awal tahun perperangan antara Diadochi, dia menghadapi Eumenes, jeneral berkalibar yang telahpun mengalahkan Craterus. Kedua Diadochi bertempur dalam beberapa siri pertempuran sepanjang Anatolia dan Persia. 

Pada musim panas 317 BC Eumenes, cuba mengambil peluang di atas kejayaan awal, mula bergerak menentang Antigonus. Kedua tentera bertembung di wilayah Paraetaceni, di timur laut Susa.

## Pertempuran
Antigonus meletakkan tenteranya dalam kedudukan obliquely, sayap kanan kehadapan, bentuk yang sama digunakan oleh Iskandar dan Philip. Antigonus meletakkan pasukan berkuda ringannya di kiri, kalavari berat dan infantri ringan diletakkan disebelah sayap kanan berehat di atas bukit. Sementara phalanx menduduki kawasan tengah. Sementara gajah disebar sepanjang baris.

Eumenes, turut meletakkan phalanx di tengah, bersama pasukan elit Argyraspides. Sayap kirinya, berehat di bukit berdekatan, terdiri daripada kalavari, gajah dan sokongan. Sayap kanan dipimpin oleh Eumenes sendiri bersama pasukan berkuda beratnya. 

Pertempuran bermula dengan tentera berkuda ringan Antigonus menyerang barisan Eumenes. Eumenes meleraikan pasukan ini dengan serangan sisi oleh skuardan berkuda kalavarinya yang dihantar dari sayap kiri.

Di tengah, phalanxes bertempur, sekali lagi kelebihan bagi Eumenes kerana kemahiran Argyraspides yang, walaupun mereka berusia sekitar 60 hingga 70 tahun, kelihatan kekal gagah perkasa. Dengan tentera berkuda ringannya musnah dan phalanxnya diundurkan, keadaan kelihatan genting bagi Antigonus.

Bagaimanapun, Antigonus melihat bahawa kejayaan Argyraspides mendorong mereka kehadapan dan mendedahkan bukaan pada baris tempur ketika ia berpisah dari sayap kiri. Dalam gerakan berani Antigonus menyerbu bersama pasukan berkuda beratnya melalu bukaan ini, berputar di belakang pasukan berkuda Eumenes. Serangan ini terbukti berjaya – mengakhiri apa yang kelihatannya kejayaan awal Eumenes keatas satu lagi saingan lain. 

Pertempuran menjadi perlahan ketika kedua pihak cuba mengatur unit yang berpecah. Apabila hari berakhir, kedua tentera berundur ke perkhemahan masing-masing. Antigonus mendakwa menang, walaupun dia kehilangan sekitar 3,700 infantri terbunuh, dan tambahan 4,000 tercedera. Eumenes pula hanya kehilangan sekitar 540 infantri terbunuh dan sekitar 1,000 tercedera. Pertembungan utama mereka seterusnya adalah dalam Pertempuran Gabiene.

## Pautan luar
*Lecture Notes for Week Fourteen
HD 209458 b

**HD 209458 b** merupakan sebuah planet luar suria yang mengorbit bintang HD 209458 dalam buruj Pegasus, kira-kira 150 tahun cahaya dari Sistem Suria. HD 209458 merupakan bintang magnitud ke-8, dan boleh dilihat dari Bumi menggunakan teropong.

Jejari orbit planet ini ialah 7 juta kilometer, atau 0.047 unit astronomi, atau satu perlapan jejari orbit Utarid. Jejari yang kecil ini menyebabkan ia mempunyai tahun sepanjang 3.5 hari Bumi dan suhu permukaan kira-kira 1,000 darjah Celsius. Jisimnya 220 kali ganda lebih berat dari Bumi (0.69 jisim Musytari), yang menunjukkan bahawa ia mungkin merupakan teras gergasi gas yang hampir mati .

HD 209458 b telah beberapa kali menjadi batu tanda dalam penyelidikan planet luar. Ia merupakan planet pertama didapati mentransit, planet luar suria pertama diketahui memiliki atmosfera, planet luar suria pertama dilihat memiliki atmosfera hidrogen menyejat, planet luar suria pertama didapati memiliki oksigen dan karbon dalam atmosfera, dan salah satu dari dua planet luar suria pertama yang diperhatikan menggunakan spektroskopi. Pada April 2007, ia juga dikatakan menjadi planet luar suria pertama memiliki wap air dalam atmosferanya .

## Rujukan
Game Boy Advance

**Game Boy Advance**  (sering disingkat **GBA**) adalah konsol permainan genggam yang dimaju, dikilang dan dipasarkan oleh Nintendo. Ia adalah salah satu dari konsol-konsol terakhir siri Game Boy, dan pengganti Game Boy Color yang popular. Ia diedarkan di Jepun pada 21 Mac 2001, di Amerika Utara pada 11 Jun 2001, di Eropah pada 22 Jun 2001 dan di China pada 8 Jun 2004 (tidak termasuk Hong Kong). Nama 

Pada tahun 1996, banyak majalah termasuk *Total!* berisu 53 dan 54 dan juga *GameInformer* berisu Julai 1996 memaparkan laporan mengenai siri Game Boy yang baru, berkod **Project Atlantis**. 

## Spesifikasi
Spesifikasi teknologi bagi Game Boy Advance adalah :
* Saiz: Kira-kira 3.2 x 5.69 x 0.97 inci.
* Berat: Kira-kira 140 gram (5 aun).
* Skrin: Transistor filem nipis (''thin-film transistor (TFT)) LCD berwarna bersaiz 2.9 inci.
* Kuasa: Bateri 2 AA.
* Jangka Hayat Bateri: Kira-kira 20 jam (menggunakan bateri beralkal).
* CPU: 16.8 MHz 32-bit ARM7TDMI dengan memori tertanam.
* Memori: 32 kilobait + 96 kilobait VRAM (internal kepada CPU), 256 kilobait WRAM (eksternal kepada CPU).
* Peleraian: 240 x 160 piksel.
* Sokongan warna: 15 bit RGB (warna ruang 16 bit menggunakan kedalaman 5 bit per saluran), membenarkan paparan bilangan warna sebanyak 512 capable of displaying 512 secara serentak di dalam "mod karakter" dan 21 768 warna di "mod bitmap".
Sepit udang

**Sepit udang**  atau **Pisang Kaki** ialah sejenis bunga dalam genus tumbuhan berbunga **Heliconia**. Genus ini genus tunggal dalam keluarga **Heliconiacae** dan mempunyai kira-kira 194 spesies diketahui yang tumbuh asal di kawasan tropika benua-benua Amerika dan Maluku, Indonesia ke kepulauan barat Lautan Pasifik.

Ia merupakan sejenis pokok hiasan yang sering ditanam di halaman rumah. Ia mempunyai bunga yang cantik dengan warna yang menarik tetapi tidak mempunyai bau. Walau bagaimanapun, pokok yang rimbun agak menyemak sekiranya tidak dijaga dengan baik.

## Taksonomi
Nama genus Heliconia diberikan Carl Linnaeus pada tahun 1771 daripada kata bahasa Yunani Purba  *Helikṓnios* daripada Gunung Helikon di Yunani.

Ia dahulunya dimasukkan di bawah keluarga Musaceae.

;Spesies terpilih

Beberapa kultivar telah dipilih bagi tanaman laman, termasuk:

* *H. psittacorum* L. f. x *H. spathocircinata* Aristeg., dua-dua spesies Amerika Selatan, terutamanya Brazil. 
* *H. x rauliniana* Barreiros = *H. marginata* Pettier (Venezuela) x *H. bihai* L. f. (Brazil).

## Botani
Tempat tumbuh heliconia menyerupai *pokok Canna*, *[[Strelitzia]]* (Burung Cenderawasih), dan pisang yang berkaitan.

### Pokok dan daun
Helai daunnya berbentuk ringkas dan lonjong dengan ukuran sepanjang 15-300 sm. Daun-daun pokok sepit udang disusun berlawanan pada batang tidak berkayu yang biasanya lebih panjang berbanding tangkai dan seringkali membentuk rimbunan apabila tua.

### Bunga
Bunga yang dihasilkan pada tangkai yang tegak atau melendut, terdiri daripada pelindung berlilin bewarna terang, dengan bunga sebenar mengintai keluar dari celah pelindung. 

Kuntum-kuntum sepit udang mengeluarkan madu yang banyak, madu ini sumber makanan penting kepada kelicap hutan yang turut menjadikannya sebagai tumbuhan bagi bersarang.

 

## Penjagaan
Heliconia ditanam bagi perniagaan menjual bunga dan sebagai pohon hiasan. Bunga *H. psittacorum*, atau Sepit Udang Nuri (*Parrot Heliconia*), amat menyerlah, kerana bunganya yang bewarna kuning kehijauan dan tompok hita, menyerupai bulu burung Nuri.

## Galeri

imej:YosriSepitUdang.jpg
imej:YosriSepitUdang1.jpg
imej:YosriSepitUdang2.jpg
imej:YosriSepitUdang3.jpg
imej:YosriSepitUdang4.jpg
imej:YosriSepitUdang5.jpg
Image:Starr 070906-8370 Heliconia stricta.jpg|*Heliconia stricta* di Kula Ace Hardware dan Nursery, Maui
Image: Heliconia rostrata 2.jpg|*[[Heliconia rostrata]]* di Costa Rica
Image: Heliconia.jpg| di Costa Rica
Image:HHeliconia.JPG|*H. mariae* di Hawaii
Image:heliconia.rostrata.kewgardens.london.arp.jpg|*H. rostrata* at Kew Gardens, London
Image:Flower5b.jpg|*H. latispatha* di Belize
Image:Flower5.JPG|Bunga *H. latispatha*
Image:Heliconia_sp_by_Wilder.JPG|*H. sp.* di Banjaran Escambray, Cuba
Image:Heliconia_sp2_by_Wilder.JPG|*H. sp* di hutan hujan tropika Sirra Escambray, Cuba
Image:Heliconia imbricata 1.jpg|*H. imbricata*


## Lihat juga
* National Tropical Botanical Garden, dijadikan pusat pemeliharaan oleh Persatuan Heloconia Antarabangsa (*Heliconia Society International*).

## Rujukan

## Pautan luar
* Heliconias of Peru (fail pdf dengan gambar dan nama botani) dalam bahasa Sepanyol
Jaringan Ilmu

**Jaringan Ilmu** atau **Knowledge Network** merupakan projek penyelidikan dan pembangunan atau lebih dikenali sebagai *research and development* (R&D) untuk membangunkan sistem jaringan maklumat nasional. Sejarah awal pembangunan Jaringan Ilmu apabila Internet mula-mula diperkenalkan kepada masyarakat Malaysia oleh *Joint Advanced Research Integrated Networking* atau JARING pada 1992. Bermula dari situlah Jaringan Ilmu mula dirancang dan menjadi sebahagian daripada ‘*JARING NETWORKS*’ dan dilancarkan pada 1994. Di bawah projek ini, “*[[Perpustakaan Negara Malaysia]]*” (PNM) bertindak sebagai agensi terpenting dan penyelaras manakala “*The Malaysian Institute of Microelectronic System*” (MIMOS) bertindak sebagai pakar perunding dan penasihat berhubung dengan kemudahan jaringan dan memberi nasihat berkaitan teknikal untuk pelbagai perpustakaan seperti perpustakaan akademik, perpustakaan awam, perpustakaan khas, dan perpustakaan penyelidikan. Jaringan Ilmu diwujudkan untuk :

# MIMOS dan PNM berganding dalam membangunkan projek R&D yang bertujuan untuk membangunkan hubungan antara perpustakaan-perpustakaan di Malaysia dengan mengaplikasikan sepenuhnya kecanggihan teknologi maklumat.
# Menggalakkan perkongsian maklumat dan bahan antara perpustakaan serta menggalakkan *Inter-Library Loan* atau *Peminjaman Antara Perpustakaan*
# Memudahkan mana-mana perpustakaan mahupun pustakawan mengakses maklumat dari tempat yang berbeza
# Menggalakkan perpustakaan-perpustakaan di Malaysia membina satu pangkalan data yang boleh digunakan secara menyeluruh oleh orang ramai terutama masyarakat Malaysia sendiri.
# Membantu pemindahan teknologi dalam panggunaan jaringan komputer dan membangunkan pangkalan data melalui latihan, bengkel, seminar dan lain-lain

Maklumat yang terkandung di dalam Jaringan Ilmu termasuklah bibliografi, teks penuh, dan multimedia. Selain itu terdapat juga perkhidmatan e-mel, pemindahan fail secara elektronik (FTP), Remote Access, dan Sistem Panghantaran Dokumen secara Online. Setakat ini, kesemua 14 buah perpustakaan awam dan 38 jabatan berkaitan keperpustakaan telah menjadi ahli untuk menggunakan Jaringan Ilmu.
Taubat menurut Islam

**Taubat** adalah kembali taat kepada Allah s.w.t dan menyesal dengan bersungguh-sungguh terhadap dosa yang telah dilakukan sama ada dosa besar mahupun dosa kecil serta memohon keampunan dari Allah. Setiap individu disuruh bertaubat untuk menyucikan diri dari dosa besar dan kecil, sama ada dilakukan dengan sengaja mahupun tidak.

Hukum bertaubat adalah wajib sama ada dosa kepada Allah s.w.t mahupun dosa ses ama manusia. Jika dosa itu berkaitan dngan manusia, hendaklah meminta maaf **daripada manusia terbabit**. Sekiranya dosa berkaitan dengan harta benda, hendaklah dikembalikan harta tersebut kepada tuannya. Bertaubat kepada Allah hendaklah dilakukan dengan bersungguh-sungguh dan hati yang ikhlas kerana taubat yang tiada keikhlasan tidak mendatangkan apa-apa kesan terhadap individu terbabit. Taubat yang terbaik adalah taubat yang penuh penyesalan, keinsafan dan rasa rendah diri kepada Allah s.w.t. Di dalam Islam, digariskan cara-cara memohon keampunan dan rahmat Allah s.w.t :
# Menyesal, menginsafi & berazam tidak akan mengulangi dosa yang telah dilakukannya
# Beristighfar memohon keampunan Allah s.w.t
# Beramal kebajikan
# Mensyukuri nikmat Allah s.w.t.
# Berdoa memohon kesejahteraan hidup di dunia & hari Akhirat

=Sebab-sebab Allah menerima taubat=
# Allah s.w.t Maha Pengampun lagi Maha Mengasihani
# Supaya hamba-Nya bersih daripada dosa dan memperoleh kebahagian di syurga kelak
# Supaya seseorang itu melakukan kebaikan dan mencegah dari kejahatan
# Orang yang bertaubat akan benci akan dosa-dosa lampaunya
# Orang yang bertaubat tidak akan mengulangi dosa-dosa lampaunya
# Hanya Allah s.w.t sahaja yang berhak mengampuni dosa hamba-Nya.

## Tujuan taubat
# Mempeliharakan diri yang suci dari dosa terutama pada hari perhitungan di akhirat kelak
# Ibadat yang dilakukan diterima Allah s.w.t. 
# Dapat mengerjakan ibadat dengan sempurna
# Mendapat balasan yang baik pada hari akhirat
# Mendapat petunjuk dan hidayah dari Allah s.w.t.
# Jiwa dan perasaan tenang

## Ayat berkaitan taubat
* Surah At-Taubah
*“*Dan Dialah (Allah) yang menerima taubat daripada hamba-Nya (yang bertaubat) serta memaafkan kejahatan-kejahatan  (yang telah mereka lakukan). Dan Dia mengetahui apa yang kamu semua kerjakan.*” **Surah as-Syura : 25**
* "*Sesungguhnya Allah s.w.t suka kepada orang-orang yang bertaubat dan menjaga kebersihan.*" **Surah al-Baqarah : 222**
Gilligan's Island

**Gilligan’s Island** merupakan salah satu siri popular dalam sejarah penyiaran televisyen Amerika Syarikat. Ia mula ditayangkan kepada umum pada 26 September 1964 sehinggalah 4 September 1967. Gilligan’s Island telah berjaya menerbitkan sebanyak 98 episod. Pada 36 episod terawal yang terkandung dalam musim pertama, Gilligan’s Island disiarkan dalam bentuk gambar hitam-putih tetapi baki 62 episod lagi yang mewakili musim kedua dan ketiga menyaksikan Gilligan’s Island dalam bentuk siaran berwarna. Ia berkisarkan sebuah kapal, S.S. Minnow yang telah dimusnahkan oleh ribut dan hanya tujuh orang penumpang sahaja yang terselamat dan ketujuh-tujuh mereka terdampar di sebuah pulau yang tidak berpenghuni. Kebanyakan episod menceritakan mengenai bagaimana ketujuh-tujuh mangsa nahas tersebut mencari jalan menghubungi pihak-pihak tertentu dan mencari alternatif lain untuk pulang ke kediaman masing-masing.

## Pelakon
* Gilligan (Bob Denver) – anak kapal
* Jonas "The Skipper" Grumby (Alan Hale, Jr.) – kapten kapal
* Thurston Howell III (Jim Backus) - jutawan
* "Lovey" Howell (Natalie Schafer) – isteri Thurston Howell III
* Ginger Grant (Tina Louise) – Bintang filem yang seksi
* Roy "The Professor" Hinkly (Russell Johnson) – Guru sekolah tinggi
* Mary Anne Summers (Dawn Wells) – gadis ladang dari Kansas

## Lagu Tema
:*Just sit right back and you'll hear a tale
:*A tale of a fateful trip
:*That started from this tropic port
:*Aboard this tiny ship. 

:*The mate was a mighty sailing man, 
:*The Skipper brave and sure. 
:*Five passengers set sail that day 
:*For a three hour tour... a three hour tour. 

:*The weather started getting rough, 
:*The tiny ship was tossed, 
:*If not for the courage of the fearless crew 
:*The Minnow would be lost. 

:*The ship's aground on the shore of this 
:*Uncharted desert isle, 
:*With Gilligan, the Skipper too, the millionaire, and his wife,
:*The movie star, the Professor and Mary Ann, 
:*Here on Gilligan's Isle. 

== Pautan Luar ==


* 
* 
* 
* 
* 
* [http://www.gilligansisle.com/main.html Official Gilligan's Island Fan Club]
* [http://www.bobdenver.com/ Bob Denver's Gilligan's Island Fan Club (includes obituary)]
* [http://www.covix.com/gilligan Gilligan's real last name revealed!] 
* [http://www.fiftiesweb.com/tv/gilligans-island.htm Classic TV - *Gilligan's Island*]
* [https://web.archive.org/web/20051223105251/http://aa.1asphost.com/CTVA/US/Comedy/GilligansIsland.htm CTVA US Comedy - *Gilligan's Island* (1964-67) Bob Denver]
* [http://www.gilligansislandthemusical.com/ Gilligan's Island: the Musical]
* [http://timstvshowcase.com/gilligan.html Tim's TV Showcase - *Gilligan's Island'']
* The Seven Deadly Sins of Gilligan's Island 
* TV Series Finale - Details on series cancellation, reunions, cameos, actors post-series, trivia, and podcast
Sharifah Rodziah Syed Alwi Barakbah

Allahyarhamah Tun Dato' Seri Sharifah **Rodziah binti** Syed **Alwi Barakbah** (1920 – 12 Mac 2000) merupakan isteri ketiga kepada Almarhum Tunku Abdul Rahman Putra Al-Haj ibni Almarhum Sultan Abdul Hamid Halim Shah, Perdana Menteri Malaysia yang  pertama dan merupakan Pasangan Perdana Menteri Malaysia yang pertama. Mereka mendirikan rumah tangga ketika Tunku kembali ke Kedah kerana ada berita perang akan meletus di Eropah. 

Sharifah Rodziah Syed Alwi Barakbah merupakan adik rakan sekuliahnya di England iaitu Syed Omar Barakbah. Tunku berkahwin dengannya selepas kematian Mariam dan perceraian dengan Violet Coulson. Perkahwinan ini tidak mendapat seorang anak pun.

Beliau meninggal dunia akibat pneumonia pada usia 80 tahun pada 12 Mac 2000, dan telah disemadikan bersebelahan dengan makam Almarhum Tunku Abdul Rahman di Makam Diraja Langgar, Alor Setar, Kedah.

Pangkalan Laut Tun Sharifah Rodziah, yang terletak di kawasan Zon Keselamatan Timur Sabah (ESSZ0NE) dinamakan sempena nama beliau.
Tunku Kurshiah

**Tuanku Kurshiah binti Tunku Burhanuddin** ialah Raja Permaisuri Agong Persekutuan Tanah Melayu 1. 

Baginda ialah permaisuri kepada Yang di-Pertuan Agong pertama, Tuanku Abdul Rahman.

## Biografi
Tunku Kurshiah diputerikan pada 16 Mei 1911 di Seri Menanti, Negeri Sembilan. Baginda memperoleh pendidikan awal di Sekolah Melayu Seri Menanti, dan mengikuti kelas bimbingan persendirian dalam bahasa Inggeris.

Tuanku Kurshiah berkahwin dengan Tuanku Abdul Rahman, Yang di-Pertuan Besar Negeri Sembilan dan dikurniakan dengan dua orang puteri, Tunku Bahiyah, yang menjadi Sultanah Kedah dan adindanya Tunku Shahariah. Baginda turut ditabalkan sebagai Tunku Ampuan Besar Negeri Sembilan apabila DYMM Tuanku Abdul Rahman dilantik sebagai Yang di-Pertuan Besar pada 25 April 1957.

Pada tahun 1954, baginda dilantik sebagai Presiden Pergerakan Pandu Puteri Negeri Sembilan. Baginda juga menjadi Penaung Institut Wanita Negeri Sembilan.

Pada bulan Mei 1961, baginda menubuhkan Majlis Kebajikan Wanita Islam dan menjadi Presiden Pelopor hingga hari ini.

Pada 27 Oktober 1974, baginda dianugerahkan Pingat Emas Tun Fatimah oleh Majlis Pertubuhan Wanita Kebangsaan atas derma kurnia baginda menaikkan taraf wanita dan kanak-kanak dalam bidang kebajikan dan pendidikan.

## Anugerah dan pengiktirafan

### Darjah kebesaran

* :
**  Darjah Utama Seri Mahkota Negara (D.M.N.) (1980)
**  Seri Maharaja Mangku Negara (S.M.N.) - **Tun** (1958)
* :
**  Darjah Kerabat Kedah (DK, 29 Februari 1964)
* :
**  Darjah Kerabat Negeri Sembilan (D K.N.S.)

### Tempat yang dinamakan sempena nama
Sebagai mengenang jasa baginda kepada negara, kerajaan Malaysia telah membuat keputusan untuk menukar nama Maktab Perempuan Melayu, sebuah sekolah berasrama penuh yang ternama kepada Kolej Tunku Kurshiah sempena mengambil nama baginda. Universiti Malaya juga menamakan semula Kolej Kediaman Ketiga sebagai Kolej Tunku Kurshiah.

Beberapa tempat lain turut dinamakan sempena nama baginda, termasuklah:

* Jalan Tunku Kurshiah di Seremban, Negeri Sembilan
* Taman Tunku Kurshiah (taman perumahan di Seremban)
* Tunku Kurshiah College (penamaan semula Maktab Perempuan Melayu)
* SK Tunku Kurshiah, sekolah rendah di Kuala Pilah, Negeri Sembilan
* SMK Tunku Kurshiah, sekolah menengah di Kuala Pilah, Negeri Sembilan
* Universiti Malaya juga menamakan semula Kolej Kediaman Ketiga sebagai Kolej Kediaman Tunku Kurshiah.

## Rujukan
Tengku Budriah

**Tengku Budriah binti Tengku Ismail** Jawi: تڠكو بدريه بنت المرحوم تڠكو إسماعيل . diputerakan pada 28 Mac 1924 di Kuala Krai, Kelantan. merupakan Raja Perempuan Perlis dan Raja Permaisuri Agong yang ke-3.

Ayahanda Baginda merupakan kerabat diraja Kelantan iaitu Tengku Ismail dan bonda baginda ialah Tengku Besar Zubaidah binti Tengku Abdul Kader Pattani. Baginda memperoleh pendidikan awal di Sekolah Melayu Kuala Krai dan kemudiannya di Sekolah Inggeris Kuala Krai. Seterusnya baginda meneruskan pendidikan di Sekolah Menengah Anglo Chinese, Ipoh pada tahun 1935. Antara saudaranya adalah Tengku Muhammad Shah Ibni Tengku Ismail (1922-2001), Tengku Baniun Bt Tengku Ismail (1927-2013) dan Tengku Ahmad Rithauddeen Ismail (1928-2022). Seri Paduka Baginda Tengku Budriah berkahwin dengan Seri Paduka Baginda Tuanku Syed Putra pada tahun 1941 ketika baginda berusia 16 tahun. Baginda berdua dikurniakan 10 anakanda, lima putera dan lima puteri. Pada 12 Mac 1949 apabila Tuanku Syed Putra Jamalullail ditabalkan sebagai Raja Perlis, baginda Tengku Budriah turut ditabalkan sebagai Raja Perempuan Perlis. Seri Paduka Baginda sangat giat mengambil bahagian dalam pertubuhan amal untuk kemajuan dan kebajikan wanita. Baginda dilantik sebagai Penaung kepada pelbagai pertubuhan dan persatuan, dan pada hari ini baginda masih menjadi Pengerusi Taman Asuhan Darulfarah Tengku Hajah Budriah, Perlis dan menjadi Timbalan Presiden Majlis Kebajikan Wanita Islam Malaysia. Apabila Seri Paduka Baginda Tuanku Syed Putra dilantik sebagai Yang di-Pertuan Agong ke-3, Seri Paduka Baginda Tengku Budriah turut ditabalkan sebagai Seri Paduka Baginda Raja Permaisuri Agong dan baginda berdua berpindah ke Istana Negara, Kuala Lumpur. Baginda adalah Raja Permaisuri Agong yang ketiga antara 1960 dan 1965 dan menjadi Raja Perempuan Perlis bermula 1945 sehingga kemangkatan Tuanku Syed Putra Jamalullail pada 2000. Semasa menjadi Raja Permaisuri Agong, Seri Paduka Baginda telah dianugerahkan pelbagai darjah dan pingat kebesaran. Antaranya ialah D.K., S.S.P.J., S.M.N., A.M.N., S.P.M.K. dan juga anugerah dari Thailand, Kemboja, Jepun, Pakistan dan Emiriah Arab Bersatu.

## Kemangkatan
Baginda telah mangkat pada 3.47 pagi di Hospital Kuala Lumpur pada 28 November 2008 ketika berusia 84 tahun. Menteri Besar Perlis Datuk Seri Dr Md Isa Sabu mengumumkan kemangkatan bonda Raja Perlis Tuanku Syed Sirajuddin Putra Jamalullail itu melalui stesen Radio Malaysia Perlis.

Jenazah almarhum diterbangkan dari Lapangan Terbang Subang ke Alor Star dan dibawa ke Istana Arau untuk membolehkan rakyat memberi penghormatan terakhir bermula tengah hari tersebut sebelum disemadikan di Makam Diraja Arau selepas solat Asar pada hari yang sama.

Bagi menghormati kemangkatan tersebut bendera negeri telah dikibarkan separuh tiang selama tiga hari bermula hari kemangkatan dan semua acara keramaian dan berbentuk hiburan ditangguhkan.

## Rujukan

## Pautan luar
* Laman Web Raja Perlis
Tengku Ampuan Intan Zaharah

**Tuanku Intan Zaharah binti Tengku Hitam Omar** (13 April 1928 – 24 Januari 2015), Raja Permaisuri Agong ke 4 dan Sultanah teranggunu, diputerikan pada 13 April 1928 di Singapura. 

Bonda Baginda ialah Raja Zainab binti Raja Alang. Baginda menerima pendidikan di Sekolah Melayu Telok Kurau dan Convent Katong, Singapura.

Baginda berkahwin dengan Sultan Ismail Nasiruddin Shah ibni Sultan Zainal Abidin pada 3 April 1944 di Kuala Terengganu dan dilantik sebagai Tengku Ampuan Besar Terengganu pada 6 Jun 1949.

Seri Paduka Baginda dianugerahkan Grand Order of the Mugunghwa oleh Presiden Republik Korea pada 7 Februari 1966. Baginda juga dianugerahkan Darjah Utama Seri Mahkota Negara pada 6 April 1966.

Kegemaran Tuanku Intan Zaharah termasuklah bermain badminton dan memancing. Seri Paduka Baginda ialah Penaung Pertubuhan Pandu Puteri, Terengganu dan menjadi Tengku Ampuan Tua Terengganu pada 1998-2015.

## Kemangkatan
Tengku Intan mangkat pada 24 Januari 2015 di sebuah pusat perubatan di Hospital Pantai, Kuala Lumpur pukul 3:30 petang disebabkan oleh pneumonia ketika berumur 86 tahun. Baginda disemadikan di sebelah makam suaminya, Sultan Ismail Nasiruddin Shah di Makam Diraja berdekatan Masjid Abidin, Kuala Terengganu. Berikutan kemangkatan itu, Terengganu akan berkabung selama 40 hari dan bendera negeri akan dikibarkan separuh tiang bermula 24 Januari sehingga 4 Mac.

## Lihat juga
*Tengku Ampuan Tua Terengganu
*Raja Permaisuri Agong

## Rujukan
Tengku Ampuan Afzan

**Tengku Afzan binti Tengku Muhammad** diputerikan pada 4 Disember 1932 di Kuala Terengganu merupakan Tengku Ampuan Pahang dan Raja Permaisuri Agong ke 07. 

Baginda ialah anakanda ke empat kepada Tengku Muda Pahang, Menteri Besar Terengganu, dan Menteri Besar Pahang, Tengku Muhammad ibni Sultan Ahmad al-Mu’azzam Shah dan Tengku Puan Muda Pahang, Tengku Aishah Mandak binti Tengku Mustafa dan cucunda Sultan Haji Sir Ahmad al-Mu’azzam Shah ibni Datuk Bendahara (Bendahara Sri Maharaja) Tun Ali, Sultan Pahang. 

Baginda menerima pendidikan awal di Sekolah Perempuan Melayu Pekan dan menerima kelas bimbingan khas dalam bahasa Inggeris. 

Pada 22 April 1954, ketika berusia 22 tahun, baginda diijabkabulkan dengan Tengku Ahmad ibni Sultan Abu Bakar, Tengku Mahkota Pahang dan bergelar Tengku Puan Pahang. 

Baginda dikurniakan tujuh anakanda, dua putera dan lima puteri iaitu Tengku Meriam, Tengku Muhaini, Tengku Aishah, Sultan Abdullah, Tengku Abdul Rahman, Tengku Nong Fatimah III dan Tengku Shahariah. 

Pada tahun 1974, apabila Sultan Ahmad Shah naik takhta negeri Pahang sebagai Sultan Pahang, baginda telah ditabalkan sebagai Tengku Ampuan Pahang. 

Baginda juga merupakan Seri Paduka Baginda Raja Permaisuri Agong antara tahun 1979 sehingga 1984. 

Pada 29 Jun 1988, baginda mangkat di Istana Pahang, Kuala Lumpur pada hari Rabu pukul 8:42 pagi di usia 55 tahun akibat kanser. 

Baginda mangkat satu minggu selepas kemangkatan bonda mentua baginda iaitu Tengku Ampuan Besar Raja Fatimah binti Sultan Alang Iskandar Shah II dan satu minggu selepas itu, bonda kandung baginda pula mangkat Tengku Aishah Mandak binti Tengku Mustafa. Jenazah baginda telah dimakamkan di Makam diraja Pekan.

## -
Permaisuri Siti Aishah

Yang Amat Mulia **Permaisuri Siti Aishah** (; lahir **Siti Aishah binti Abdul Rahman**; 18 November 1971). Baginda berasal dari Kuala Lumpur. Baginda telah mendapat pendidikan awal di Sekolah Rendah Jalan Gurney, kemudian melanjutkan pelajaran di Sekolah Menengah Puteri Titiwangsa, Kuala Lumpur. Seterusnya baginda melanjutkan pelajaran ke Institut Teknologi MARA, kampus Kota Bharu, Kelantan dalam bidang perbankan. 

Dengan kehendak Allah yang menentukan jodoh pertemuan, maka pada 3 Mei 1990, baginda telah dipertemukan jodoh dengan DYMM Sultan Selangor Darul Ehsan, Sultan Salahuddin Abdul Aziz Shah ibni Almarhum Sultan Hisamuddin Alam Shah. Sejurusnya sahaja perkahwinan, baginda telah dikurniakan gelaran YTM Che Puan Besar Selangor.

Pada 20 Jun 1994, baginda telah dikurniakan Bintang Kebesaran Negeri Sarawak. Sempena sambutan Hari Keputeraan Duli Yang Maha Mulia Sultan Selangor Yang Ke-70 pada 8 Mac 1996, baginda telah dikurniakan Darjah Kerabat Yang Amat Dihormati (D.K.) oleh DYMM Sultan Selangor.

Selepas kemangkatan DYMM Almarhumah Tengku Ampuan Rahimah pada tahun 1993, Negeri Selangor Darul Ehsan tidak berpermaisuri sehingga tahun 1998. Pada 24 Oktober 1998, baginda telah dimashyurkan sebagai Tengku Permaisuri Selangor dengan gelaran DYMM Tengku Permaisuri Selangor **Tengku Permaisuri Siti Aishah**.

Pada 26 April 1999, baginda telah dilantik sebagai Seri Paduka Baginda Raja Permaisuri Agong setelah suaminya dilantik sebagai Seri Paduka Baginda Yang di-Pertuan Agong XI. Sewaktu tempoh menjawat gelaran tersebut, baginda menggunakan gelaran KDYMM Seri Paduka Baginda Raja Permaisuri Agong XI **Tuanku Siti Aishah**.

Seri Paduka Baginda Tuanku juga merupakan penaung kepada Persatuan Alumni Universiti Teknologi MARA, Pertubuhan Perkumpulan Perempuan Negeri Selangor, Lembaga Kebajikan Perempuan Islam Negeri Selangor, BALKIS Negeri Selangor, Persatuan Pandu Puteri Negeri Selangor, Persatuan Jantung Hatiku dan Persatuan Pandu Puteri Malaysia. 

Baginda memanfaatkan masa lapangnya dengan membaca buku, memasak dan bermain golf. Selain daripada itu, baginda juga gemar memandu kereta dan mengumpul buku-buku. Jika ada masa dan kesempatan baginda suka melancong ke luar negeri bagi menambahkan pengalaman dan pengetahuan.
Kota Cilegon

**Kota Cilegon** ialah sebuah kota pantai di Provinsi Banten, Indonesia. Terletak di hujung barat laut Pulau Jawa di tepi Selat Sunda, kota ini dahulu merupakan sebahagian wilayah Kabupaten Serang. Ia kemudian dinaikkan statusnya menjadi sebuah kota pentadbiran dan sejak dari 20 April 1999, telah ditetapkan sebagai sebuah kotamadya (gelaran *kotamadya* digantikan dengan *kota* sejak tahun 2001). 

Cilegon dikenali sebagai sebuah kota perindustrian dan merupakan pusat perindustrian di kawasan Banten bahagian barat. Antara kilang-kilang yang terletak di sini ialah Krakatau Steel, sebuah syarikat yang penting di Indonesia yang mengeluarkan keluli untuk keperluan perindustrian (baik untuk penggunaan dalam negeri mahupun untuk eksport), dan PT Asahimas Chemical.

Kota Cilegon dilintasi oleh jalan raya nasional Jakarta-Merak serta juga  perkhidmatan kereta api Jakarta-Merak. Kota Cilegon terdiri daripada 8 buah kecamatan yang dibahagikan lagi kepada sejumlah desa dan kelurahan.

## Kecamatan
# Cibeber
# Cilegon
# Citangkil
# Ciwandan
# Gerogol
# Jombang
# Pulo Merak
# Purwakarta.

## Pautan luar
* Laman web rasmi
Baby Bob

***Baby Bob*** merupakan sitkom yang telah disiarkan di CBS pada 2002 dan pernah disiarkan oleh NTV7 untuk siaran Malaysia. Ia berkisarkan keluarga Spencer yang terdiri daripada ibu, bapa, datuk, nenek serta seorang bayi berusia enam bulan bernama Bob dan mempunyai kebolehan untuk bertutur dan memahami apa sahaja yang dikatakan oleh orang dewasa.

Watak Baby Bob sebenarnya bukanlah baru untuk siri TV ini tetapi ia pernah menghiasi iklan untuk syarikat dotcom. Kecanggihan teknologi berkomputer telah menghasilkan pergerakan mulut bayi bernama Bob ini.

Walaupun bermula agak baik dengan jumlah penonton yang ramai , siri ini mendapat cemuhan dari para pengkritik dan hanya bertahan dalam jangka masa yang singkat iaitu selama lapan episod sahaja walaupun empat belas episod telah dilakukan. Pada musim panas 2003, CBS menyiarkan enam episod yang belum disiarkan . Pada 2005, watak Baby Bob kembali untuk iklan “Quizno's Sub”.

## Pelakon
* Joely Fisher....Lizzy Collins Spencer
* Adam Arkin....Walter Spencer
* Holland Taylor....Madeline Collins
* Elliot Gould....Sam Spencer
* Ken Hudson Campbell.... Baby Bob (suara)

## Rujukan
.bu

BU dahulunya pernah menjadi kod ISO 3166-1 untuk Burma, sebelum nama negara berkenaan ditukar secara rasmi menjadi Myanmar pada tahun 1989. Walau bagaimanapun, tiada domain peringkat tinggi Internet **.bu** yang ditugaskan, malah negara berkenaan tiada Domain peringkat tinggi kod negara sehinggalah tahun 1997, apabila negara ini ditugaskan nama domain .mm.http://www1.ietf.org/mail-archive/web/ltru/current/msg00303.html  http://www.iana.org/assignments/language-subtag-registry
Sistem A-0

**Sistem A-0** yang ditulis oleh Grace Hopper pada tahun 1951 dan 1952 utuk UNIVAC I, merupakan pengkompil pertama yang dibina untuk komputer elektronik. A-0 berfungsi lebih kepada pemuat atau penghubung daripada maksud pengkompil moden. Sebuah program dikhususkan sebagai jujukan subrutin-subrutin dan argumen-argumen. Subrutin dikenal pastikan oleh kod angka dan argumen kepada subrutin itu ditulis secara terus selepas setiap kod subrutin. Sistem A-0 menukarkan pengkhususan tersebut kepada kod mesin yang boleh dibaca oleh komputer untuk membolehkan program tersebut dilakukan.

Sistem A-0 telah dicontohi oleh A-1, A-2, A-3 (dilepaskan sebagai ARITH-MATIC), AT-3 (dilepaskan sebagai MATH-MATIC) and B-0 (dilepaskan sebagai FLOW-MATIC).

## Nota

## Rujukan
#
#
#
#
#
XOTcl

**XOTcl** adalah lanjutan berorientasi objek untuk Tcl dicipta oleh G. Neumann dan U. Zdun. Ia menyokong kelas-kelas meta. Pengisytiharan kelas dan kaedah adalah dinamik sepenuhnya. XOTcl adalah serupa dengan CLOS.

## Lihat juga
*Incr Tcl
*Snit

## Pautan luar
*XOTcl Homepage - Extended Object Tcl 
*Citations from CiteSeer
*Pengedaran Tcl ActiveState  untuk Microsoft Windows, sekali dengan XOTcl
*WinTclTk pengedaran sumber-buka berasas-MinGW untuk Microsoft Windows, sekali dengan XOTcl
Telur (makanan)

**Telur** () ialah ovum yang dihasilkan oleh haiwan betina untuk pembiakan. Ia sering  dipergunakan sebagai makanan, dan merupakan salah satu sumber protein yang baik.

Kebanyakan telur yang boleh dimakan, termasuk telur-telur burung dan penyu, terdiri daripada kulit telur yang keras dan berbentuk bujur, putih telur atau albumen, kuning telur, serta berbagai-bagai selaput yang nipis. Setiap bahagian telur boleh dimakan, walaupun kulitnya biasanya dibuang. Selain itu, telur ikan serta kaviar juga boleh dimakan.

Kuning telur merupakan kandungan utama untuk protein dan kolina, dan digunakan secara meluas dalam masakan. Oleh kerana kandungan proteinnya, Jabatan Pertanian Amerika Syarikat mengkategorikan telur sebagai *Daging* dalam Piramid Makanan. Walaupun nilai pemakanan telur, terdapat beberapa isu-isu kesihatan yang bakal timbul daripada kualiti telur, penyimpanan, dan alahan individu.

Telah diketahui bahawa hanya ayam betina yang mampu menghasilkan telur. Tetapi amat kurang pengetahuan masyarakat bahawa kebanyakan telur ayam betina perdagangan yang bertujuan untuk dimakan manusia tidak disenyawakan kerana peneluran berlaku tanpa kehadiran ayam jantan. Ayam betina mampu bertelur walaupun tanpa mengawan dengan ayam jantan. Ayam betina tetap menghasilkan telur ayam yang boleh dimakan dan berkhasiat. Cuma perbezaannya telur yang tidak disenyawakan tidak mampu hidup subur walaupun diperam untuk menghasilkan anak ayam, manakala telur yang tersenyawa mampu menetaskan anak ayam. Persenyawaan telur dalam ovari ayam betina mestilah berlaku sebelum telur menjadi matang. Telur-telur subur juga dapat dibeli dan dimakan, tanpa sebarang perbezaan khasiatnya. Telur tersebut tidak mengandungi embrio kerana penyejukan melarang sebarang pertumbuhan sel. 

Telur ayam dipergunakan secara meluas untuk berbagai-bagai hidangan, baik yang manis mahupun yang tidak. Telur juga boleh dijeruk, direbus keras dan disejukkan, atau juga dimakan secara mentah walaupun cara ini tidak disyorkan untuk mereka yang mudah terjejas oleh salmonela, umpamanya orang tua, orang uzur, dan wanita yang mengandung. Selain itu, hanya 51% daripada protein telur mentah boleh diserap ke dalam badan, berbanding dengan telur masak yang 91% dapat diserap. Dengan kata yang lain, penyerapan protein telur masak adalah hampir dua kali penyerapan protein telur mentah. 

## Lihat juga

* Telur ikan
* Telur ayam jantan
* Unit Haugh
* Senarai makanan

## Rujukan

## Pautan luar

* British Egg Industry and the Lion Mark
* Henderson's Chicken Breed Chart
* Fact Sheet on FDA's Proposed Regulation: Prevention of Salmonella Enteritidis in Shell Eggs During Production
* 4-H Embryology and EGG Cam University of Nebraska-Lincoln Extension in Lancaster County
* How long it takes to boil an egg at different temperatures and altitudes.
* Egg Safety U.S. Food and Drug Administration (2011)
*Shell Eggs from Farm to Table  United States Department of Agriculture, Food Safety and Inspection Service (2011)
* Egg Basics for the Consumer: Packaging, Storage, and Nutritional Information . (2007) University of California Agriculture and Natural Resources. Accessed May 23, 2014.
Kabupaten Serang

**Kabupaten Serang** merupakan salah satu kabupaten di Provinsi Banten.  Kabupaten ini terletak di hujung barat laut Pulau Jawa, berbatasan dengan Laut Jawa di utara, Kabupaten Tangerang di timur, Kabupaten Lebak di selatan, serta Kota Cilegon di barat. Ibu kotanya mempunyai nama yang sama, iaitu Serang.

## Sejarah
Banten Lama yang terletak di Teluk Banten dahulunya merupakan pusat Kesultanan Banten. Kawasan ini merupakan tempat yang kapal-kapal Belanda mendarat buat pertama kali di Indonesia.

## Geografi
Sebahagian besar wilayah Kabupaten Serang merupakan dataran rendah, kecuali di perbatasannya dengan Kabupaten Pandeglang yang mempunyai banjaran gunung yang  berpuncak di Gunung Karang (1,778 m).

## Pembahagian pentadbiran
Kabupaten Serang terdiri daripada 32 kecamatan, yang dibahagikan lagi kepada sejumlah desa dan kelurahan. Pemerintahannya berpusat di Serang yang terletak 10 kilometer dari pantai Teluk Banten.

Pada saat ini, pemecahan Kabupaten Serang telah dicadangkan untuk menjadikan Kota Serang dan Kabupaten Serang. Kecamatan yang akan tercakup dalam Kota Serang adalah Kecamatan Kota Serang, Kecamatan Cipocok Jaya, Kecamatan Ciruas, Kecamatan Kasemen, Kecamatan Taktakan, Kecamatan Curug, dan Kecamatan Kramatwatu.

## Demografi
Jumlah penduduk Kabupaten Serang 1,786,000 (2003), dengan sebahagian besarnya  tinggal di kawasan utara. Bahasa yang dituturkan adalah Bahasa Sunda yang digunakan oleh masyarakat di daerah selatan, serta bahasa Jawa Dialek Banten yang juga dikenali sebagai  Bahasa Jawa Serang dan yang paling banyak digunakan di daerah pantai utara.

## Pengangkutan
Kabupaten Serang dilayani oleh jalan raya negara Jakarta-Merak, serta perkhidmatan  kereta api Jakarta-Merak. Lokasi kabupaten ini sangat strategik kerana terletak di laluan utama penghubung lebuh raya Jawa-Sumatera. Pelabuhan Merak merupakan titik penyeberangan antara pulau Jawa dan Sumatera.

## Rujukan
Pelabuhan Merak

**Pelabuhan Merak** ialah sebuah pelabuhan di Kota Cilegon, Banten yang menghubungkan Pulau Jawa dengan Pulau Sumatera melalui laut (Selat Sunda). 

Setiap harinya, ratusan feri belayar menyeberangi Selat Sunda dan menghubungkan Bakauheni dengan Pelabuhan Bakauheni di Lampung, Sumatera. Feri-feri ini terutamanya melayani kenderaan seperti bas penumpang antara-kota luar-provinsi, lori serta kereta peribadi. Tempoh perjalanan purata yang diperlukan antara Merak-Bakauheni dengan feri ini ialah sekitar 2 jam.
Bakauheni

**Bakauheni** ialah sebuah kota pelabuhan di provinsi Lampung. Terletak tepatnya di hujung selatan pulau Sumatera serta hujung selatan Jalan Raya Lintas Sumatera dan Jalan Tol Bakauheni-Terbanggi Besar, Pelabuhan Bakauheni menghubungkan Sumatera dengan Jawa melalui laut.

Ratusan feri belayar menyeberangi Selat Sunda dan menghubungkan Bakauheni dengan Merak di Provinsi Banten, Pulau Jawa. Feri-feri ini terutamanya melayani kenderaan seperti bas penumpang antara-kota luar-provinsi, lori serta kereta peribadi. Tempoh perjalanan purata yang diperlukan antara Bakauheni - Merak dengan feri ini ialah sekitar 2 jam.
Kotamadya

**Kotamadya** (bahasa Jawa bagi "kota menengah") ialah istilah lama bahasa Indonesia untuk **kota**. Melalui Undang-undang Nombor 22 Tahun 1999 tentang Pemerintahan Daerah, istilah *kotamadya* telah digantikan dengan *[[kota (Indonesia)|kota]]*. 

## Lihat juga
* Kota (Indonesia)
* Daerah Tingkat II
* Senarai kabupaten dan kota di Indonesia
* Kawasan perbandaran
* Pekan
Peraturan Pemerintah (Indonesia)

**Peraturan Pemerintah (PP)** ialah perundangan di Indonesia yang ditetapkan oleh Presiden untuk menguatkuasakan Undang-Undang yang diluluskan oleh Dewan Perwakilan Rakyat dengan persetujuan bersama Presiden. Peraturan Pemerintah ditandatangani oleh Presiden Indonesia.
ZOPL

**ZOPL** merupakan bahasa pengaturcaraan yang dicipta oleh Geac Computer Corporation pada awal 1970-an bagi kegunaan sistem komputer kerangka utama mereka yang digunakan di perpustakaan dan institusi perbankan. Ia menyamai C dan Pascal.

ZOPL mewakili "*Version *'Z**, **O**ur **P**rogramming **L**anguage''" (**bm:''' "Versi Z, Bahasa Pengaturcaraan Kita").

ZOPL telah tidak digunakan semenjak akhir 1980-an.

## Pautan luar
*Catatan FOLDOC
YAFL

**YAFL** adalah sebuah projek kajian tahap pertengahan yang untuk pelaksanaan satu bahasa pengaturcaraan berorientasi objek yang baru. Antara sasaran utama projek ini adalah sebuah bahasa yang tegas dengan pewarisan dan pengumpul sampah serta bahasa terkompil. Pengkompil pertama YAFL telah wujud sejak tahun 1992.

## Contoh
***Indahnya dunia!**
 DEFINITION MODULE IndahDunia;
 
    CLASS IndahClass;
       METHOD CREATE;
       METHOD Main;
    END IndahClass;
   
 END IndahDunia;
 
 IMPLEMENTATION MODULE IndahDunia;
    FROM Streams IMPORT StdOut;
 
    CLASS IndahClass;
           
       METHOD CREATE;         
          BEGIN
          -- untuk mengawali panggilan disekeliling objek
          Main;
          END;
        
       METHOD Main;
          BEGIN
          StdOut.WriteLine ("Indahnya Dunia!");
          END Main;
        
    END IndahClass;
   
 END IndahDunia;

## Pautan luar
*Laman Phidani Software untuk YAFL
*Catatan Open Directory